วอยซ์ทีวี

วอยซ์ ทีวี () เป็นอดีตสถานีโทรทัศน์ที่ไม่ใช้คลื่นความถี่ในประเทศไทย ออกอากาศผ่านระบบดาวเทียมและเครือข่ายโทรทัศน์เคเบิล ก่อนหน้านี้เป็นผู้รับใบอนุญาตออกอากาศโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ข่าวและเหตุการณ์ปัจจุบัน ออกอากาศทางช่องหมายเลข 21, อินเทอร์เน็ตในเว็บไซต์ www.voicetv.co.thและแอปพลิเคชันบนโทรศัพท์เคลื่อนที่อัจฉริยะ (smartphone)About Voice TV , www.voicetv.co.th เริ่มทดลองออกอากาศเป็นครั้งแรก ผ่านระบบดาวเทียมดีทีวี ของบริษัท ไทยคม จำกัด (มหาชน) ในระบบซีแบนด์เมื่อวันที่ 29 มิถุนายน พ.ศ. 2552แถลงการณ์วอยซ์ทีวี ยันเสนอข่าวเที่ยงตรง, มติชนออนไลน์, 25 กุมภาพันธ์ 2557., เปิดตัวเว็บไซต์วอยซ์ทีวี เมื่อวันที่ 23 พฤศจิกายน ปีเดียวกันจาก "ฮาวคัม เอ็นเตอร์เทนเม้นท์" สู่ "วอยซ์ ทีวี" มหากิจศิริ มิตรแท้.. หรือจะเป็น Voice of Thaksin ?, ประชาชาติธุรกิจ, 24 พฤศจิกายน 2552., เริ่มแพร่ภาพตลอด 24 ชั่วโมง ตั้งแต่วันที่ 1 มกราคม พ.ศ. 2553, เริ่มออกอากาศผ่านระบบดาวเทียมเคยูแบนด์ตั้งแต่วันที่ 1 มกราคม พ.ศ. 2554 และเริ่มออกอากาศโทรทัศน์ภาคพื้นดินระบบดิจิทัล ตั้งแต่วันที่ 1 เมษายน พ.ศ. 25571 เมษายน ช่อง 21 VoiceTv เปิดทีวีดิจิตอล , วอยซ์ทีวี, 28 มกราคม 2557. โดยประมูลด้วยมูลค่า 1,338 ล้านบาท ตลอดระยะเวลาที่ออกอากาศในระบบทีวีดิจิทัล ทำรายได้รวม 384 ล้านบาท เรตติ้งดีที่สุด 0.031 ในปี พ.ศ. 2561 และต่ำสุด 0.004 ในปี พ.ศ. 2557

วอยซ์ทีวี เป็นสื่อที่นำเสนอข้อมูลข่าวสารจากทั่วทุกมุมโลก รายงานเจาะลึกประเด็นที่สังคมให้ความสนใจ ด้วยมุมมองที่แตกต่างจากสื่อมวลชนกระแสหลัก รวมทั้งสาระบันเทิงต่าง ๆ เพื่อเสริมสร้างแรงบันดาลใจแก่คนรุ่นใหม่ ด้วยกระบวนการผลิตคุณภาพสูง เพื่อสร้างความแปลกใหม่ หลากหลาย แต่สามารถทำความเข้าใจได้ง่าย และเข้าถึงได้อย่างรวดเร็ว ตอบสนองวิถีชีวิตรูปแบบใหม่ ของคนทำงานในเมือง เพื่อการใช้ชีวิตอย่างมีคุณภาพ ปัจจุบันสามารถเข้าถึงผู้ชม 22 ล้านครัวเรือนทั่วประเทศ และยังนำเสนอผ่านสื่อเครือข่ายสังคมทุกรูปแบบคือ เฟซบุ๊ก, ทวิตเตอร์, อินสตาแกรม และยูทูบ

ทั้งนี้ ตั้งแต่วันที่ 8 ธันวาคม พ.ศ. 2557 มีเมฆินทร์ เพ็ชรพลาย, ทรงศักดิ์ เปรมสุข อดีตผู้บริหารไอทีวี เป็นกรรมการที่ปรึกษาเปิดตัว 'เมฆินทร์ เพ็ชรพลาย' คุม 'วอยซ์ทีวี' , วอยซ์ทีวี, 8 ธันวาคม 2557. เป็นกรรมการผู้อำนวยการ, พานทองแท้ ชินวัตร เป็นกรรมการรองผู้อำนวยการ และพินทองทา คุณากรวงศ์ เป็นกรรมการบริษัท

 ประวัติ 
บริษัท วอยซ์ ทีวี จำกัด จดทะเบียนจัดตั้งขึ้น เมื่อวันที่ 9 ตุลาคม พ.ศ. 2546 ในนามบริษัท ฮาวคัม เอ็นเตอร์เทนเมนต์ จำกัด ด้วยทุนจำนวน 300 ล้านบาท ประกอบธุรกิจผลิตรายการโทรทัศน์ เพื่อนำออกอากาศเป็นการทั่วไป เดิมตั้งอยู่เลขที่ 414 ถนนพหลโยธิน แขวงสามเสนใน เขตพญาไท กรุงเทพมหานคร (อาคารชินวัตรทาวเวอร์ 1 ปัจจุบันเปลี่ยนชื่อเป็น อาคารเอไอเอสทาวเวอร์ 1) ประกอบด้วยกรรมการบริษัท 4 คนคือ พานทองแท้ ชินวัตร, พินทองทา ชินวัตร คุณากรวงศ์, ทรงศักดิ์ เปรมสุข, เฉลิม แผลงศร และมีผู้ถือหุ้นจำนวน 8 รายคือ บริษัท พี.ที.คอร์ปอเรชัน จำกัด (ร้อยละ 56.00), พานทองแท้ ชินวัตร (ร้อยละ 36.96), พินทองทา ชินวัตร คุณากรวงศ์ (ร้อยละ 7.04) และบุคคลอื่นๆ รวมอีก 5 หุ้น มีผลงานผลิตรายการโทรทัศน์ต่างๆ ซึ่งทั้งหมดออกอากาศทางไอทีวี เช่น I Style, ใครรักใครหัวใจตรงกัน,ปลาเก๋าราดพริก,บางกอกรามา ฯลฯ รวมถึงเป็นผู้ถือลิขสิทธิ์ภาพยนตร์การ์ตูนญี่ปุ่น ฮิคารุเซียนโกะ ซึ่งออกอากาศทางสถานีวิทยุโทรทัศน์ไทยทีวีสีช่อง 3 อีกด้วยเปิดแผน "ฮาวคัม" เทียบชินคอร์ป ปั้นลูกโอ๊ค ตามรอยแม้ว , เปลี่ยนชื่อครั้งแรกเมื่อวันที่ 1 ธันวาคม พ.ศ. 2551 เป็นบริษัท วอยซ์สเตชัน จำกัด, เปลี่ยนครั้งที่สอง เมื่อวันที่ 19 มิถุนายน พ.ศ. 2552 เป็นชื่อปัจจุบัน

ต่อมาได้เข้าร่วมประมูลโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ข่าว เหตุการณ์ปัจจุบัน และสาระ ได้ช่องหมายเลข 21 และเริ่มทดลองออกอากาศเมื่อวันที่ 1 มกราคม พ.ศ. 2557

คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ลงมติอนุมัติการคืนใบอนุญาตวอยซ์ทีวี ของบริษัท วอยซ์ ทีวี จำกัด และให้ยุติการออกอากาศเฉพาะทีวีดิจิทัลช่อง 21 ในวันที่ 1 กันยายน พ.ศ. 2562Voice TV รับเงินเยียวยาคืนช่องจาก กสทช. 372.64 ลบ. จากนั้นวอยซ์ทีวีจึงแพร่ภาพออกอากาศบนดาวเทียม ตั้งแต่เวลา 00:01 น. เป็นต้นไป ในหลาย ๆ ช่องทางของทีวีดาวเทียมสื่อออนไลน์อย่างต่อเนื่อง โดยเช่าสัญญาณช่อง V2H2 ในระบบโทรทัศน์ผ่านดาวเทียมช่อง 51 ของเอ็มวีทีวี ในการออกอากาศWake Up News วอยซ์ทีวีคืนใบอนุญาตทีวีดิจิทัลทีวีดิจิทัล 7 ช่อง ยื่นคืนใบอนุญาต คาดเดือนสิงหาคม 62 ยุติการออกอากาศวอยซ์ทีวีประกาศคืนใบอนุญาตฯ รูดม่านทีวีดิจิทัล 5 ปี เบนเข็มไปดาวเทียม-ออนไลน์VOICE TV ช่องทาง ทีวีดาวเทียมกับผังใหม่ เริ่ม 1 ก.ย.นี้

ต่อมาเมื่อวันที่ 26 เมษายน พ.ศ. 2567 วอยซ์ทีวีได้ประกาศปิดกิจการ และยุติการออกอากาศทุกช่องทาง โดยจะเลิกจ้างพร้อมทั้งจ่ายเงินชดเชยให้พนักงานฝ่ายต่าง ๆ ทั้งหมด จำนวนมากกว่า 100 คน และทยอยยุติการออกอากาศรายการต่าง ๆ ภายในช่วงเดือนพฤษภาคม โดยได้ปิดสถานีทางโทรทัศน์เมื่อวันที่ 17 พฤษภาคม พ.ศ. 2567 และยุติการออกอากาศในช่องทางออนไลน์ลงอย่างสมบูรณ์ในวันที่ 31 พฤษภาคม พ.ศ. 2567 ส่วนอาคารสถานีนั้น พรรคเพื่อไทยได้นำไปใช้เป็นที่ทำการพรรคตั้งแต่เดือนสิงหาคมปีเดียวกัน

 ผู้ประกาศข่าวและผู้รายงานข่าวและพิธีกรในอดีต 
 รายชื่อ หมายเหตุ กรกฎ พัลลภรักษา ปัจจุบันยุติการทำหน้าที่แล้ว กัณตพล อนุวรรณ ปัจจุบันยุติการทำหน้าที่แล้ว โกสินทร์ อัตตโนรักษ์ ปัจจุบันยุติการทำหน้าที่แล้ว ขัตติยา สวัสดิผล ปัจจุบันเป็นสมาชิกสภาผู้แทนราษฎร พรรคเพื่อไทย จอม เพชรประดับ ปัจจุบันยุติการทำหน้าที่แล้ว จิตต์สุภา ฉิน ปัจจุบันทำยูทูปช่อง Spin9 และพิธีกรอิสระ ฉายฉาน คำคม ปัจจุบันยุติการทำหน้าที่แล้ว ชมะนันทน์ วรรณวินเวศร์ ปัจจุบันยุติการทำหน้าที่แล้ว ชยพล มาลานิยม ปัจจุบันยุติการทำหน้าที่แล้ว ชยากรณ์ กำโชค ปัจจุบันยุติการทำหน้าที่แล้ว ชลวิศว์ วงษ์ศรีวอ ปัจจุบันยุติการทำหน้าที่แล้ว ชัยรัตน์ ถมยา ปัจจุบันยุติการทำหน้าที่แล้ว ชาญชัย ประทีปวัฒนวงศ์ ปัจจุบันอยู่ทีเอ็นเอ็น ช่อง 16 ชูวัส ฤกษ์ศิริสุข ปัจจุบันเป็นสื่อมวลชนอิสระ โชค โยกเก่ง ปัจจุบันยุติการทำหน้าที่แล้ว โชติรส นาคสุทธิ์ ปัจจุบันยุติการทำหน้าที่แล้ว ฌาณวิทย์ ไชยศิริวงศ์ ปัจจุบันยุติการทำหน้าที่แล้ว ฐิติพงษ์ ด้วงคง ปัจจุบันยุติการทำหน้าที่แล้ว ณัฏฐา มหัทธนา ปัจจุบันเป็นสื่อมวลชนอิสระ ณัฐพงศ์ ดวงแก้ว ปัจจุบันยุติการทำหน้าที่แล้ว ณัฐวุฒิ ใสยเกื้อ ปัจจุบันยุติการทำหน้าที่แล้ว ดวงพร มะโน่แจ่ม ปัจจุบันยุติการทำหน้าที่แล้ว ตวงพร อัศววิไล ปัจจุบันยุติการทำหน้าที่แล้ว อินทิรา เจริญปุระ ปัจจุบันเปิดร้านอาหารและกาแฟ Coffee Tree และเป็นนักแสดง ทวีศักดิ์ เกิดโพธิ์คา ปัจจุบันยุติการทำหน้าที่แล้ว ทัตตพันธุ์ สว่างจันทร์ ปัจจุบันยุติการทำหน้าที่แล้ว ธนาพล เรามานะชัย ปัจจุบันยุติการทำหน้าที่แล้ว ธีรัตถ์ รัตนเสวี ปัจจุบันเป็นสื่อมวลชนอิสระ นครินทร์ วนกิจไพบูลย์ ปัจจุบันอยู่เดอะสแตนดาร์ด และสื่อมวลชน และพิธีกรอิสระ นพเก้า คงสุวรรณ ปัจจุบันยุติการทำหน้าที่แล้ว นันท์นภัส เอี้ยวสกุล ปัจจุบันยุติการทำหน้าที่แล้ว นาตาเลีย เพลียแคม ปัจจุบันยุติการทำหน้าที่แล้ว นิติทัศน์ ถาวรกูล ปัจจุบันยุติการทำหน้าที่แล้ว นิติธร สุรบัณฑิตย์ ปัจจุบันยุติการทำหน้าที่แล้ว เนื้อแพร พงษ์สุวรรณ ปัจจุบันยุติการทำหน้าที่แล้ว ประสิทธิ์ชัย คำบาง ปัจจุบันยุติการทำหน้าที่แล้ว ปรีชา พงษ์โมลา ปัจจุบันยุติการทำหน้าที่แล้ว ปองขวัญ สวัสดิภักดิ์ ปัจจุบันยุติการทำหน้าที่แล้ว ปิยบุตร แสงกนกกุล ปัจจุบันสังกัด คณะก้าวหน้า พงษ์เกษม สัตยาประเสริฐ ปัจจุบันอยู่ไทยรัฐทีวี และพิธีกรอิสระ พรรณิการ์ วานิช ปัจจุบันสังกัด คณะก้าวหน้า พัชยา มหัทธโนธรรม ปัจจุบันยุติการทำหน้าที่แล้ว พัสวี ฐิติพรวัฒนกุล ปัจจุบันอยู่ทีเอ็นเอ็น ช่อง 16 พิชญ์ พงษ์สวัสดิ์ ปัจจุบันยุติการทำหน้าที่แล้ว ภคพงศ์ อุดมกัลยารักษ์ ปัจจุบันอยู่โมโน 29 และพิธีกรอิสระ ภคมน หนุนอนันต์ ปัจจุบันเป็นสมาชิกสภาผู้แทนราษฎร พรรคประชาชน ภูริวัจน์ อภัยภูเบศร์ ปัจจุบันยุติการทำหน้าที่แล้ว ภูวนาท คุนผลิน ปัจจุบันเป็นพิธีกรอิสระ มนทกานติ รังสิพราหมณกุล ปัจจุบันยุติการทำหน้าที่แล้ว มุทิตา เชื้อชั่ง ปัจจุบันยุติการทำหน้าที่แล้ว ยิ่งศิวัช ยมลยง ปัจจุบันยุติการทำหน้าที่แล้ว ร่มเกล้า อมาตยกุล ปัจจุบันอยู่ช่อง 18 รุ่งตะวัน ชัยหา ปัจจุบันยุติการทำหน้าที่แล้ว ลักขณา ปันวิชัย ปัจจุบันเป็นสื่อมวลชนอิสระ ลิณธิภรณ์ วริณวัชรโรจน์  (ชื่อเดิม อรุณี กาสยานนท์) อดีตรัฐมนตรีช่วยว่าการกระทรวงศึกษาธิการ และอดีตสมาชิกสภาผู้แทนราษฎร พรรคเพื่อไทย วณัฐย์ พุฒนาค ปัจจุบันยุติการทำหน้าที่แล้ว วรวัฒน์ ฉิมคล้าย ปัจจุบันยุติการทำหน้าที่แล้ว วันรัก สุวรรณวัฒนา ปัจจุบันยุติการทำหน้าที่แล้ว วิภา ปิ่นแก้ว ปัจจุบันยุติการทำหน้าที่แล้ว วิโรจน์ อาลี ปัจจุบันยุติการทำหน้าที่แล้ว วิลาสินี แวน ฮาเรน ปัจจุบันอยู่ เนชั่นทีวี วิศรุต บุญยา ปัจจุบันยุติการทำหน้าที่แล้ว วีรนันต์ กัณหา ปัจจุบันเป็นสื่อมวลชนอิสระ วีรภัทร คันธะ ปัจจุบันเป็นสมาชิกสภาผู้แทนราษฎร พรรคประชาชน วีรวินทร์ ศรีโหมด ปัจจุบันยุติการทำหน้าที่แล้ว ศศิพงศ์ ชาติพจน์ ปัจจุบันเป็นสื่อมวลชนอิสระ ศิโรตม์ คล้ามไพบูลย์ ปัจจุบันเป็นสื่อมวลชน นักวิเคราะห์การเมือง และพิธีกรอิสระ สิรภพ อัตโตโห ปัจจุบันยุติการทำหน้าที่แล้ว สุชาณี รุ่งเหมือนพร ปัจจุบันยุติการทำหน้าที่แล้ว สุชาทิพ มั่นสินธร  (สกุลเดิม: จิรายุนนท์) ปัจจุบันอยู่ช่อง 18, NBT และพิธีกรอิสระ สุทธิพร บุญช่วย ปัจจุบันยุติการทำหน้าที่แล้ว สุบงกช สุขแก้ว ปัจจุบันยุติการทำหน้าที่แล้ว สุรเดช อภัยวงศ์ ปัจจุบันยุติการทำหน้าที่แล้ว สุรนันทน์ เวชชาชีวะ ปัจจุบันยุติการทำหน้าที่แล้ว นายแพทย์ สุรพงษ์ สืบวงศ์ลี ปัจจุบันเป็นสื่อมวลชนอิสระ สุลักษณ์ หลำอุบล ปัจจุบันยุติการทำหน้าที่แล้ว หม่อมหลวงณัฏฐกรณ์ เทวกุล ปัจจุบันเป็นพิธีกรอิสระ และนักวิเคราะห์การเมือง อดิศร เพียงเกษ ปัจจุบันเป็นสมาชิกสภาผู้แทนราษฎร พรรคเพื่อไทย อธึกกิต แสวงสุข ปัจจุบันอยู่มติชน สื่อมวลชน พิธีกรอิสระ และนักวิเคราะห์การเมือง อรรถ บุญนาค ปัจจุบันยุติการทำหน้าที่แล้ว อรอินทร์ วนโกสุม ปัจจุบันยุติการทำหน้าที่แล้ว เอกวรัญญู อัมระปาล ปัจจุบันดำรงตำแหน่งผู้ช่วยเลขานุการผู้ว่าราชการกรุงเทพมหานคร (ชัชชาติ สิทธิพันธุ์) และโฆษกกรุงเทพมหานคร

 รายการที่ยุติการออกอากาศไปแล้ว 
 Voice Go ! 
 Brain Wake
 คิดเล่นเห็นต่างกับคำผกา
 In Her View
 ปลื้ม Explore !
 Cooking With Jacqui
 ทรายอิน
 Book Guide
 Overview Extra
 มองโลก Daily
 ย่อโลก
 TonightThailand
 i ASEAN
 Global Village
 Voice Market
 Big Boom Box
 The Master
 ใบตองแห้ง On Air
 ยามไทม์
 ตาสว่าง
 Overview
 สุมหัวคิด
 มองโลกมองไทย
 แซ่มลื้ม
 ลงแขก
 Voice Focus
 Talking Thailand
 Wake Up Thailand
 Divas Cafe
 Catwalk Cattalk

 อ้างอิง 

 แหล่งข้อมูลอื่น 


หมวดหมู่:สถานีโทรทัศน์ในประเทศไทย
หมวดหมู่:ช่องข่าวในประเทศไทย
หมวดหมู่:ผู้ผลิตรายการข่าว
หมวดหมู่:โทรทัศน์ระบบดิจิทัลในประเทศไทย
หมวดหมู่:เว็บไซต์ข่าวในประเทศไทย
หมวดหมู่:ช่องโทรทัศน์อินเทอร์เน็ต
หมวดหมู่:ช่องยูทูบ
หมวดหมู่:สถานีโทรทัศน์ที่เริ่มออกอากาศในปี พ.ศ. 2552
หมวดหมู่:สถานีโทรทัศน์ที่ยุติการออกอากาศในปี พ.ศ. 2567